Flavell Te Ururoa: Tūhoe Claims Settlement Bill Te Urewera Bill — Third ReadingsText is incorporated into the Bound VolumeFlavell Te Ururoa: Tūhoe Claims Settlement Bill Te Urewera Bill — Third Readings[Sitting date: 23 July 2014. Volume:700;Page:19486. Text is incorporated into the Bound Volume.]TE URUROA FLAVELL (Co-Leader—Māori Party):Tēnā koe Mr. Speaker kia ora tātau katoa. Tēnā koutou i hara mai i te kāinga kia tatū mai ai ki runga i te aroaro o Te Whare Pāremata. E kī ana te kōrero “kiri kawa ki te kupu kiri kawa ki te riri kiri kawa ki te rākau” Ngāi Tūhoe ko koutou tērā tēnā koutou haere mai. Ā te āhuatanga ō wā tātau mate i a au e tū nei ki mua i a koutou ka hoki ngā mahara ki te hunga kua ngaro atu ki te tirohanga kanohi arā noa atu rātau. Ēngari i tēnei rangi ka hoki ngā mahara ki a Rangipuke. Ko ia te tangata i hara mai ki konei i haere ki ngā huihuinga katoa arā noa atu ā me te hunga kāore i konei kia kite mai ai te āhuatanga o tēnei rangi. Nō reira heria mai ngā mate ki konei kia tangihia e tātau i te rā nei. Waiho rātou kia moe. Anei koutou kua tae mai i te rā nei ki te whakanui i tēnei rangi nanakia nei. Tēnā koutou tēnā koutou kia ora tātau katoa.Kāti ē ka mihi rā ki te āhuatanga o te whakarite. E hoa he pai tērā kia whakatau i te wairua. Ahakoa ngā kōrero ka puta i ētahi kua tau te wairua. Ā tēnā ka mihi rā ki Te Minita i te mea kai te mōhio tonu ahau he ara tāpokopoko i whāia e koutou e ia. Arā noa ētahi ka kī atu e kore kore kore rawa a Tuhoe e kite i te taitara o Te Urewera ki a rātau. Anā ā kō ake nei kua whakatikahia tērā kōrero. Ara noa te hunga i kī atu e kore a Ngāi Tūhoe e whakatutuki ko tāna i pīrangi nei ā kō ake nei ka kite mai ai te puāwaitanga o tērā kōrero o te whakatika i tērā kōrero. E Tāmati he aha he kōrero i tua atu o te mihi anō rā e tautoko i ngā mihi ki a koe ki a kōrua ko Kirsty tēnā kōrua i kaha nei ki te āki i Te Karauna me te Pākehā rā a John Wood tēnā koe. Ko koe tērā e noho ā-takawaenga nei i Te Kāwanatanga me Ngāi Tūhoe. Kātahi te tangata ko koe otirā ki ngā ringaringa āwhina o Te Kāwanatanga kia tutuki pai tēnei kaupapa.Me mihi rā ki a koutou ka tika. E hoa mā i a au e tū nei ka hoki ngā mahara ki ngā hui e hia kē nei. Ā i ngā rā kua hipa ake i kōrero au mō te āhuatanga o te ekenga o Te Taraipiunara o Waitangi ki runga i te whārua o Rūātoki. I tae atu me taku pēpi toru tau whā tau pea tōna pakeke. Te taenga atu ki Rūātoki ki te whārua ka kite atu i ngā waka te auahi ā me te whakaaro ake he aha te mahi a ngā Māori nei? Kite atu i ngā hōiho ngā mea e eke hōiho i kite atu i a koutou e whakatika ana mō te ekenga o Te Taraipiunara o Waitangi ki runga i a koutou. E kore au e wareware ki tērā āhuatanga. Ēhara i te mea e noho atu au ki reira mō te roanga ake o te rā ēngari i reira au i te pōhiri ki Te Taraipiunara i te manemanerau. Ā whai muri ka haere atu rā ki roto ki Te Rewarewa ā he pōhiri i tua atu ā te mutunga mai ka tae atu ki Tauārai. Ka mutu kai te mōhio te motu i ahatia i tērā rangi. Ko tētahi Māori nei inā pea te tāroa o te Māori nei me tana pū anā i pērā ia ki te haki o Te Kāwanatanga. Nō reira ka hoki ngā mahara ki ērā āhuatanga.Ka hoki ngā mahara ki te wā i haere atu a John Key i mua o te wā i noho ia hei Pirimia mātau ko te Māori o Te Nota nei ka mutu ko Georgina Te Heuheu i mua o te wā i tae mai au ki Te Whare Pāremata i haere atu mātau ki te hōhonutanga o Te Urewera ā ki Ōwhakatoro ā ki tērā hui i tū ki reira. Ka hoki ngā mahara ki te kōrero a Tame me tana kī atu ki te John Key mua o te wā i tū ia hei Pirimia. E rua ngā pātai. Tuatahi: John Key ka whakahoki koe i Te Urewera ki a Ngāi Tūhoe? Ka rua pēhea ō whakaaro mō te mana motuhake o Ngāi Tūhoe? Poto noa iho te kōrero a Te Pirimia mō te whakahoki o Te Urewera ummm āe pea. Ka mutu e pā ana ki te kōrero mō te mana motuhake ē kāre mātau Te Kāwanatanga e whakaae atu ki tērā momo āhuatanga. He mataku nōna pea mō te āhuatanga o ngā haki? Pea!Ēngari ā nā wai nā wai ka rere te kōrero me te kī a ētahi o ngā kaikōrero i tērā hui ko tā Ngāi Tūhoe e pīrangi nei kia waiho ngā āhuatanga o Ngāi Tūhoe ki a Ngāi Tūhoe ā-mātauranga mai ā-hauora mai. Ko mātou kei te mōhio ki a mātou anō. Waiho mā mātou anō mātou e whakatika ā-hauora ā-mātauranga. Ka pai ka kī atu Te Pirimia ka pai tērā! Ka pai hoki! Kāore ia i kite i te āhuatanga o te hononga o te mana motuhake ki tērā kōrero i kōrerohia e Ngāi Tūhoe. Ka hoki ngā mahara ki tērā o ngā hui. Ka hoki ngā mahara ki tō māua ekenga ko Te Minita ki te papakāinga o Ngāti Kōura i te wā i puta i konei ka haere atu ki te whakamārama ki ngā mea o Rūātoki mō te āhuatanga o te kerēme nei. Ā puta te pātai whakautua te pātai puta te pātai whakautua te pātai. He painga anō rā o tērā kōrero arā ko te wānanga tērā o tēnei o ngā kaupapa. Ka hoki ngā mahara ki Te Whai o Te Motu tērā hui i tae atu te nuinga o Ngāi Tūhoe mō Te Tatau Pounamu i heria atu ai e te tangata nei e Te Minita. I reira ā kātahi nei te whakaaro nui i roto i ngā kūrakuraku o te kerēme nei ko Te Tatau Pounamu te mea whakatau i te puehu ki te taha o Te Kāwanatanga me te mōhio anō hoki arā noa te rā ā ko te uru tonu o te pirihimana ki roto o Rūātoki. Ā koia tētahi āhuatanga i whakatau i te puehu. Ka hoki ngā mahara e hoa mā ki Rangiriri ki Ōrākau ki Pukehinahina.I ara ake te kōrero tēnā me whakaako i ngā tamariki o tēnei motu ki ngā hītori kai mua i te motu. Kaua e whakaako i ngā kōrero o Kirihi o Āwherika rānei anei te kōrero kai te kāinga! Kai tua o te taiapa! Kai waenganui i a tātau! Nō reira ā nā tata nei a Pita ka whakatinana ai i tērā kōrero. Kia tika rā nō te whakaako i ngā hītori o Aotearoa nei ki konei. Ka mutu me kōrero mō te āhuatanga o te urutanga o te pirīhimana ki roto o Rūātoki i te mea i whai wāhi ano rā tērā i roto i ngā wānanga mō tēnei o ngā pire. Āe kāre anō te kupu kōrero kia puta i Te Kōmihana hoi anō tērā pea ā kō ake nei ka puta tērā kupu whakapāhā ki ngā mea i rongo nei i te ngau o te ture i tērā wā.Ka mutu e pērā anō hoki te āhuatanga mōu e Tame. Ka tautoko ake i te kōrero a Tau Hēnare e pā ana ki tērā momo tū mō te ao Māori. Ko koe te tangata! Nā me hara mai au ki te kōrero o te tangata nei. Koinei te mate o te tangata kore mōhio. Mēnā i tae atu ia kī ngā kōrero a Te Kōmiti Whaiti mō ngā Take Māori kua rongo ia i ngā whakahē. Mēnā i kite i te pūrongo a Te Taraipiunara o Waitangi kua mōhio ia ki te pūtake o te kōrero. I reira au i ngā huihuinga katoa. Kua tae atu au kia rongo i ngā kōrero o te hunga whakahē. Koina te mahi o te mema Pāremata he kawe he whakarongo ki tētahi tangata takitahi me te rongo anō rā i tērā taha! Kua tae au ki ngā hui – katoa.Ko au tētahi kua tae atu ki te hui i Waiōhau. E rua pea ngā hui i tae atu au ki Waiōhau ki te rongo i ngā kōrero. I tae atu ki te hui a Ngāi Tūhoe i Ōhotu. I kite au i ngā kuia katoa o te whārua me tā rātau tautoko i tēnei pire me te kī atu taihoa! Māku mā Ngāi Tūhoe ngā take a Ngāi Tūhoe e whakatika. Nā mō te karanga hui i te taha o te hunga o roto o Waiōhau. Kua hui tahi mātau ko Te Minita nei me ngā hunga whakahē ki te rongo i ngā kōrero ka mutu kua rongo anō rā i te taha o Ngāi Tūhoe nā te waha o Tāmati o Kirsty o wai ake o wai ake o koutou. Nō reira kāti me whakakōpani taku kōrero. I rongo nei i te kōrero a Ngata āe i rongo nei au i te kōrero mō Ngata. E kore e taea e au te whakahē te āhuatanga o tērā o ngā rangatira o te ao Māori ēngari ko te āhuatanga ki a Ngata ki au nei kua āhua rerekē. Nō reira kua kapohia mai ai tētahi kōrero i roto i tētahi pukapuka kia huri au ki te reo Pākehā hei whakakōpani.[Thank you Mr Speaker and greetings everyone. Welcome to those of you who have arrived from home before Parliament. According to the proverb “fearsome with words fearsome in anger and fearsome with weaponry” that is you Ngāi Tūhoe so welcome to you collectively. Now in terms of our dearly departed and as I stand here before you my thoughts go back to those who are no longer with us and there are so many of them. However on this day my thoughts go back to Rangipuke. He was the one who came here and attended all the meetings and many more alongside others who are no longer here to see how this day has turned out. And so bring forth the dead to be mourned over by us today. Let them rest. And so here you are who have arrived today to celebrate this day which is better than what we expected. Congratulations and greetings to you all collectively and compliments to us all.Well I truly acknowledge the way the prayer was delivered.It was a satisfying way to put the spirit at ease. Despite what others may say it has satisfied the spirit. I pay a tribute to the Minister because I for oneamvery much aware that the path which you and he collectively pursued was a boggy one. Many others have said that Tūhoe will never ever see the title to Te Urewera returned to thembut that talk will be amended shortly. Others have said that Ngāi Tūhoe will never fulfil what it is really afterbut what will come out of that statement or a modification of it will be seen soon enough. Tāmati what further complimentary remarks can be expressed once again to endorse the congratulations accorded to you to you two and Kirsti. Well doneyou two who worked hard to encourage the Crown and that non-Māori John Wood thank you. That was you acting as a mediator between Government and Ngāi Tūhoe. What a person you are indeed to Government officials to ensure that this matter is completed effectively. It is only right that we salute you collectively.Fellow colleagues as I stand before you my thoughts go back to the numerous meetings that were held. I have spoken in the past about the arrival of the Waitangi Tribunal upon the valley of Rūātoki. I arrived there with my baby who was about three orfour years old at the time. When we arrived at Rūātoki at the valley we saw vehicles the smokeandwe were thinking“What are these Māori doing?”We could see the horses and the ones riding them and we observed you readying yourselves for the arrival of the Waitangi Tribunal upon you. I will never forget that situation. It wasnotbecause I was going to stay for the rest of the daybut I was merely there for the welcome of the Tribunal at the confiscation line. Afterwards it would proceed to Te Rewarewa for a further welcome and then ultimately arrive at Tauārai. Furthermore the nation knows what occurred on that day. There was this Māori person about that tall with his gun andbeholdhe did that to the Government’s flag. And so the thoughts go back to those situations.I recall the time before John Key became Prime Minister when we and the Māori member of theNorth and also Georgina te Heuheu—beforeI arrived here inParliament—we went into the very depth of Te Urewera at Ōwhakatoro with them to that meeting which was held there. My thoughts go back to a statement by Tame to John Key in regardtowhat he would do if he becamePrime Minister. There were two questions;firstlyJohn Keywill youreturn Te Urewera to Ngāi Tūhoe andsecondlywhat are your views on the independence of Ngāi Tūhoe? The response by the Prime Minister about Te Urewera was a short one:“Ummm perhaps yes.”And then about independence we the Government do not agree to that kind of thing. Perhaps he feared the situation about flags? Maybe!But after a time a statement emerged with some speakers at that meeting stating that what this Ngāi Tūhoe was really after was that things relating to Ngāi Tūhoe in respect to education and health should be left for Ngāi Tūhoe to deal with. We know about our own capacity. Leave it for us to deal with our health and educational issues. The Prime Minister said thatthatisfine. Absolutely great! He could not see the connectiontoself-determination that Ngāi Tūhoe was alluding to. Of all the meetings my thoughts go back to that one in particular. My recollections return to the formal arrival of the Minister and myself at the village settlement of Ngāti Kōura when we appeared there from here to explain aspects of this claim to the ones at Rūātoki. And it was there that whenever a question emerged it was responded to and so it went on. As soon as a question was asked it was answered. There were benefits too from that consultation in terms of debating this one of the policies. Recollections of the meeting at Te Whai o Te Motu Marae return where most members of Ngāi Tūhoe arrived forTe Tatau Pounamuwhich this personthe Ministertook along. It was there that a huge appreciation forTe Tatau Pounamuwas seen in terms of addressing complications in this claim and from a Government’s perspective that was fully aware of the dustcreated by the day of thepolice raids in Rūātoki and the need to settle it.Te Tatau Pounamueffectively did that. Recollections of Rangiriri Ōrākau and Pukehinahina come to mindcolleagues.Now then I bring up a point that children of this nation should be taught the history that is before them. Don’t teach stories relating to Greece or America. I say teach the stories from here that are in front of them! Just over the fence! Amongst them! Pita is about to implement that statement so that the history here of New Zealand can be taught appropriately. Furthermore let’s talk about the invasion of Rūātoki by the policebecause there was a place as well in this bill for discussions. Yes the Police Commissionerhas notreleased a statement yet. Perhaps an apology will be made shortly to those who suffered at the hands of the law.Furthermorethat applies to youTame. I really endorse Tau Henare’s statement in terms of anyone taking that stance for Māoridom as you have. You are the man! Now let me come to the comment by this personWinston Peters. The problem here is one of ignorance. If he was at the submissions to the Māori AffairsCommittee he would have heard the objections. If he had seen the Waitangi Tribunal’s report he would have found out where the sentiments came from. I was there at all the hearings. I went there to hear what the ones who objected had to say. That is the role of amember ofParliamenttotake aboard listen to an individual’s point of view and listen to an opposing view as well! I have been to the meetings – all of them.I attended a meeting at Waiōhau. Perhaps there were two that I got to and listened to the talk. I got to Ngāi Tūhoe’s one at Ōhotu. I saw all the elderly women of the valley there and witnessed their support for this bill and how they called out:“Hang on! We of Ngāi Tūhoe will address issues pertaining to Ngāi Tūhoe.”Now in terms of calling a meeting with those in Waiōhau the Minister and I met with those who opposed it to listen to what they had to airandfurthermore heard Ngāi Tūhoe’s side through Tāmati Kirstiand others of you as well. And so enough I should end my address here. Yes I heard the comments pertaining to Ngata and about him. It is not possible for me to go against that great leader of Māoridombut my view is that the circumstances around Ngata havechanged somewhat. ThereforeI snatched up an account from a book but will switch to English in conclusion.]In respect of Ngata I did a Google search for Tūhoe and Ngata and it said—and I will read this passage to close—“From 1894 when Prime Minister Seddon and Native Minister James Carroll … conducted meetings with Tūhoe elders to 1908 when Apirana Ngata co-authored a report on Urewera lands the Tūhoe watched their world turn upside down. Despite their wholehearted distrust of government and canny understanding that surveying would undermine the mana of their chiefs and herald the loss of their land the Tūhoe suffered a relentless political raupatu proving that conquest could proceed as well by legislative act as by military invasion.”He pai tonu te kōrero mō Ngata ēngari te wā i raupatuhia ngā whenua o Ngāi Tūhoe i reira rātau. Pēnei i a mātau o Te Pāti Māori arā nō te tokomaha ēngari ko te tokoiti kai konei tonu e kawe nei i ngā kōrero. Nō reira rā ko tāku ko te kī atu ka pai! Kua tō te rā mahia te mahi Ngāi Tūhoe kia kaha ki a koutou! He rā tino harikoa tēnei mō koutou mō tēnei Māori e tū atu nei ā hoi anō mō ētahi ēngari ko tātau tēnei tēnā koutou tēnā koutou kia ora tātau.[The talk about Ngata is fine but when Tūhoe’s lands were confiscated they were the ones who were there. Like us here the Māori Party a vast number are about but only a few of us are here to bear the discourse. So therefore I say all good! The sun has set do the job Ngāi Tūhoe be strong amongst yourselves! This is a real euphoric day for you collectively for this Māori standing before you and for others but this is us. Go for it good on you and congratulations to us.]